BH กูรูส่องแนวโน้มกำไร 4Q/58 ลดลงตามต้นทุน-ค่าใช้จ่ายสูงกว่าไตรมาสอื่น
BH แนวโน้มไตรมาส 4/58 คาดกำไรลดลงเทียบไตรมาสก่อนหน้า เนื่องจากการปรับปรุงต้นทุนและค่าใช้จ่ายงวดปี ทำให้ต้นทุนและค่าใช้จ่ายสูงกว่าไตรมาสอื่น ขณะที่รายได้ทรงตัว
3 พ.ย. 2558

บล.โนมูระ พัฒนสิน ระบุในบทวิเคราะห์ (3 พ.ย.) ว่า บริษัท โรงพยาบาลบำรุงราษฎร์ จำกัด (มหาชน) หรือ BH มีมุมมอง Slightly Negative ต่อกำไรสุทธิไตรมาส 3/58 ที่ 843 ล้านบาท (+10% เทียบช่วงเดียวกันของปีก่อน -1% เทียบไตรมาสก่อนหน้า) ต่ำกว่าคาด 4% เนื่องจากจำนวนผู้ใช้บริการลดลงกว่าคาดจากผลกระทบ MERS และระเบิดแยกราชประสงค์ เราปรับประมาณการกำไรสุทธิปี 58-60 ลงต่อปี 7% สะท้อนสมมติฐานผู้ใช้บริการ OPD และ IPD ลดลงจากเดิมต่อปี 3% และ 4% ตามลำดับ ตามประมาณการใหม่คาดว่าปีนี้มีกำไรสุทธิ 3,452 ล้านบาท (+26% เทียบช่วงเดียวกันของปีก่อน )
ส่วนปี 59-60 คาดกำไรสุทธิเติบโตต่อปี 11% เราประเมินราคาเป้า หมาย (TP16F) ใหม่ 190 บาท (เดิม 198 บาท) ระยะสั้นมองว่า BH ไม่มี Catalyst บวก แนวโน้มไตรมาส 4/58 คาดกำไรลดลงเทียบไตรมาสก่อนหน้า เนื่องจากการปรับปรุงต้นทุนและค่าใช้จ่ายงวดปี ทำให้ต้นทุนและค่าใช้จ่ายสูงกว่าไตรมาสอื่น ขณะที่รายได้ทรงตัว 